Συμβατικό βολάν ή μονομπλόκ βολάν. Η αρχική μορφή βολάν που υπήρχε πριν από αρκετά χρόνια και κρίθηκε ανεπαρκής στις αρχές του ’80. Ήταν ένας απλός δίσκος με τον οποίο οι περιστροφικοί κραδασμοί στην περιοχή του ρελαντί μεταφέρονταν πρακτικά αφιλτράριστοι στο κιβώτιο, προκαλώντας τις άκρες των οδοντώσεων των γραναζιών να χτυπούν μεταξύ τους.
Βολάν διπλής μάζας, με αυτό το είδος βολάν είναι σήμερα εξοπλισμένα όλα τα οχήματα. Αποτελείται από την πρωτεύουσα και δευτερεύουσα μάζα. Οι δύο ξεχωριστές μάζες ενώνονται μέσω ελατηρίων, αποσβεστήρων και στηρίζονται από ένα σφαιρικό έδρανο  (αλλιώς κουζινέτο) ώστε να μπορούν να περιστρέφονται μεταξύ τους. Το συγκεκριμένο σύστημα απόσβεσης ελατηρίων, φιλτράρει τους κραδασμούς που προκαλούνται από τον κινητήρα. Αυτό αποτρέπει τα εξαρτήματα του κιβωτίου να χτυπήσουν μεταξύ τους, ώστε να μην  εμφανίζονται τριξίματα, επιτυγχάνοντας ομαλή κίνηση και υψηλότερη άνεση.
Η πρωτεύουσα μάζα με το γρανάζι εκκίνησης οδηγείται από τον κινητήρα και είναι σφικτά βιδωμένη πάνω στο στρόφαλο. Στο κέντρο της τοποθετημένα σε οδηγούς κανάλια, υπάρχουν τοξοειδή ελατήρια. Οι οδηγοί αυτοί εξασφαλίζουν σωστή οδήγηση των ελατηρίων κατά τη λειτουργία, ενώ το γράσο γύρω από τα ελατήρια μειώνει τη φθορά μεταξύ των οδηγών, των καναλιών και των ελατηρίων. Η ροπή μεταφέρεται μέσω της φλάντζας. Η φλάντζα είναι περτσινωμένη στο δευτερεύον βολάν ή μάζα.
Η δευτερεύουσα μάζα, βοηθάει στην αύξηση της μάζας αδρανείας στην πλευρά του κιβωτίου. Οι αεραγωγοί εξασφαλίζουν καλύτερη αναχαίτηση της θερμότητας. Το ενσωματωμένο σύστημα αυτό ελατηρίων/αποσβεστήρων, δεν είναι διαθέσιμο στο συμβατικό βολάν.